Správa zo zahraničnej pracovnej cesty

1.  Účastníci ZPC
Mgr. Anna Janušová – projektová manažérka  (Aj, Tj)
Ing. Martin Vojtko – odborný pracovník ORIS (Aj)
Bc. Róbert Klobučník – pracovník EHU (Aj)
- CVTI SR, Lamačská cesta 8/A, 811 04 Bratislava

2.  Zahraničná pracovná cesta
Názov podujatia:	Pracovné stretnutie riešiteľov projektu Central Community 
	(„Emerging Communities for Collective Innovation in Central Europe“)
Miesto konania:	Universita di Udine, Via delle Scienze 206, 33100 Udine, Taliansko
Termín konania: 	14. – 15. 01. 2013
Organizátor podujatia: 	Universita di Udine – leader pracovného balíka č. 3 projektu, v rámci ktorého bolo stretnutie zorganizované
Účel cesty:	Účasť na pracovnom stretnutí projektu Central Community spolufinancovaného z OP Central Europe. 
Financovanie:	Výdavky na cestu budú refundované z prostriedkov projektu Central Community spolufinancovaného z ERDF, v rámci Operačného programu Stredná Európa. 

3.  Rámcový program pobytu
14. 01. 2013	Príchod do Udine; prvý deň rokovaní
15. 01. 2013	Druhý deň rokovaní; odchod do Bratislavy

4.  Stručný priebeh rokovaní, resp.  študijného pobytu

14. 01. 2013 – prvý deň pracovného stretnutia
Rokovanie viedol leader pracovného balíka č. 3 – Universita di Udine.

-	Privítanie účastníkov a úvod k projektovému stretnutiu 
-	Všeobecné zhrnutie doterajšej implementácie projektu a aktuálnych úloh 
-	Aktuálne informácie a úlohy pracovného balíka č. 3 “Štúdia uskutočniteľnosti a analýza regionálneho inovačného rámca” (leader pracovného balíka č. 3 – Universita di Udine)
-	Spoločná analýza dotazníka pre výskumné organizácie v partnerských krajinách projektu; definovanie a plánovanie aktivít spojených s dotazníkovým prieskumom
-	Definovanie plánu workshopov, ktoré budú v rámci pracovného balíka č. 3 uskutočnené vo všetkých zapojených partnerských krajinách projektu a budú zamerané na sektor life sciences (vedy o živej prírode).
-	Diskusia

15. 01. 2013 – druhý deň pracovného stretnutia

-	Aktuálne informácie a úlohy pracovného balíka č. 4 “Prispôsobenie platformy užívateľom podľa regionálnych potrieb” – definovanie hlavných požiadaviek a potrieb vzťahujúcich sa na vyvinutú platformu; definovanie technických riešení platformy a obsahovo-formálnej stránky (leader pracovného balíka č. 4 – Cybion s.r.l.)
-	Aktuálne informácie a úlohy pracovného balíka č. 2 “Komunikácia, znalostný manažment a diseminácia” (koordinátor projektu – Milánska obchodná komora)
-	Zhrnutie hlavných bodov, uznesení a úloh z projektového stretnutia
-	Diskusia
-	Záver rokovania

5.  Odporúčané závery

-	Zabezpečenie riadnej implementácie jednotlivých pracovných balíkov v súlade s plánovanými činnosťami v rámci podanej projektovej žiadosti. 
-	Aktívna propagácia projektu a diseminácia výsledkov projektu.
-	Včasné spracovanie Žiadosti o overenie výdavkov za aktuálnu reportovaciu periódu.
-	Naplánovanie dvoch slovenských workshopov projektu orientovaných na life sciences v priebehu roka 2013.
-	Iniciácia realizácie dotazníkového prieskumu firiem a organizácií pôsobiacich v sektore life sciences.

6.   Prehľad prinesenej dokumentácie a miesto jej uloženia
-	Prezentácie a ďalšie projektové dokumenty a materiály (väčšina v elektronickej forme).
Dokumentácia je archivovaná u účastníkov ZPC a bude k dispozícii pre ostatných pracovníkov CVTI SR zapojených do implementácie projektu Central Community.

7.   Osobitne vyhodnotený očakávaný prínos ZPC
Jednotlivé projektové stretnutia sú vopred plánované a účasť projektových partnerov na týchto stretnutiach je povinná. Osobitným prínosom tohto podujatia bolo oboznámenie sa s aktuálnym stavom riešenia jednotlivých pracovných balíkov a zosúladenie nadnárodných aktivít. Prínosná tiež bola diskusia s partnermi projektu ohľadom sporných/nejasných záležitostí súvisiacich s implementáciou projektu.

8.    Spôsob zverejnenia výsledkov ZPC, prenos získaných informácií
Správa zo ZPC bude zverejnená na internete MŠVVaŠ SR, ako i na intranete CVTI SR. Získané informácie budú ďalej priamo tlmočené kolegom zapojeným do implementácie projektu Central Community.

Súhlasím so zverejnením správy na internete: 
Anna Janušová 
Martin Vojtko
Róbert Klobučník

Správu vypracovala: Mgr. Anna Janušová	   ..............................
Dátum: 16. 01. 2013
Správu schválil:  prof. RNDr. Ján Turňa, CSc. (riaditeľ) 	..............................